૩૨ વર્ષની શીલાનો દાખલો લઈએ તો બે સુવાવડ પછી શીલાનું શરીર ખૂબજ ફૂલી ગયું હતું. આને કારણે તેનો આત્મવિશ્વાસ તો ઘટી ગયો સાથે સાથે સેક્સ અંગે પણ તેનામાં નિરસ્તા આવી ગઈ પોતાની જાતને આરસીમાં જોતા જ તે શરમથી પાણી-પાણી થઈ જતી. રસ્તામાં ચાલતા ચાલતા કોઈ મારી મજાક તો નહીં કરતું હોય એવી હીન ભાવના તેના મગજમાંથી જતી નહીં. તેના પતિનો પણ તેનામાં રસ ઓછો થઈ ગયો હોવાનું તેણે અનુભવ્યું. છેવટે તેણે વજન ઉતારવાનું નક્કી કર્યું ને છ મહિનાની અંદર તેનું વજન ઘણું ઓછું થઈ ગયું. આને કારણે તેનો આત્મવિશ્વાસ વધ્યો ઉપરથી સેક્સ લાઇફ પણ વધુ એક્ટિવ બની.